# Το Πρόγραμμα Live Without Bullying (Συνοπτική Παρουσίαση)

# Το πρόγραμμα [Live Without Bullying](http://www.livewithoutbullying.com/) είναι μια πρωτοβουλία του Κέντρου Μέριμνας Οικογένειας και Παιδιού ([ΚΜΟΠ](http://www.kmop.gr/)) για την πρόληψη και αντιμετώπιση του σχολικού και διαδικτυακού εκφοβισμού (δεδομένου ότι δυστυχώς το φαινόμενο παρουσιάζει αύξηση και στη χώρα μας). Απευθύνεται σε παιδιά 13-18 ετών και ενήλικες (γονείς ή εκπαιδευτικούς).

# Στον πυρήνα των υπηρεσιών του προγράμματος βρίσκεται η πλατφόρμα [www.livewithoutbullying.com](http://www.livewithoutbullying.com/) μέσω της οποίας παρέχονται δωρεάν και ανώνυμα, υπηρεσίες συμβουλευτικής από ειδικά εκπαιδευμένους συμβούλους.

# Πρόκειται για ένα καινοτόμο για τα Ελληνικά δεδομένα πρόγραμμα δεδομένου ότι για πρώτη φορά παρέχεται συμβουλευτική και στήριξη σε παιδιά για προβλήματα εκφοβισμού διαδικτυακά. Αυτό έχει τεράστια σημασία γιατί αφενός οι έφηβοι είναι πολύ εξοικειωμένοι με την χρήση της on-line επικοινωνίας και των μηνυμάτων και αφ’ εταίρου το γεγονός ότι δωρεάν και ανώνυμα μπορούν τα παιδιά σε όλη την Ελλάδα από όπου και αν βρίσκονται να μιλήσουν για το πρόβλημά τους και να δεχτούν βοήθεια από κάποιον ειδικό. (Με μόνη προυπόθεση ότι έχουν σύνδεση με το διαδίκτυο)

# Το 2016 το ΚΜΟΠ υπέγραψε Μνημόνιο συνεργασίας με το Υπουργείο Παιδείας για την διάδοση του προγράμματος σε όλη τη χώρα και το 2020 υπεγράφη αντίστοιχο Μνημόνιο με την Γενική Γραμματεία Αθλητισμού με στόχο την αποτελεσματικότερη αντιμετώπιση εκφοβιστικών συμπεριφορών στους αθλητικούς χώρους.

# Μέσω του προγράμματος επίσης έχουν δημιουργηθεί διαδικτυακές εκπαιδεύσεις για εκπαιδευτικούς και γονείς σε βιντεοσκοπημένες σειρές, όπως και ένα διαδικτυακό παιγνίδι για μαθητές Γυμνασίου. Όλες οι εκπαιδεύσεις παρέχονται δωρεάν και μπορούν όλοι να έχουν πρόσβαση από παντού, λόγω της διαδικτυακής τους φύσης.